
నాలుగు దశాబ్దాల క్రితం నుంచే.. అంటే 1977 నుంచే నంది అవార్డులు ఇస్తూ ఉన్నా, రెండు పుష్కరాల తర్వాత కానీ సి. నారాయణరెడ్డికి అవార్డులు రాకపోవడం ఆశ్చర్యాన్ని కలిగించే విషయం. తొలిసారిగా ఆయన 2001లో ‘ప్రేమించు’ చిత్రానికీ, తర్వాత రెండోసారి 2003లో ‘సీతయ్య’ సినిమాకూ రాసిన పాటలతో రెండు నందులు అందుకున్నారు. డి. రామానాయుడు నిర్మించగా బోయిన సుబ్బారావు దర్శకత్వం వహించిన ‘ప్రేమించు’లో ఆయన ‘అమ్మ’కు నీరాజనం పడుతూ ఒక పాట రాశారు. దీనికి ఎం.ఎం. శ్రీలేఖ బాణీలు కట్టారు. కన్నంత మాత్రాన అమ్మ అవదని చెబుతూ ‘కంటేనే అమ్మ అని అంటే ఎలా?..’ అని ప్రశ్నించే పల్లవితో పాటను మొదలుపెట్టారు. ‘కరుణించే ప్రతి దేవతా అమ్మే’ అంటారు. ‘కడుపుతీపి లేని అమ్మ బొమ్మే కదా రాతిబొమ్మే కదా’ అని తీర్మానిస్తారు. చెట్టును అమ్మతో పోలుస్తూ ‘కణకణ మండే ఎండకు శిరసు మాడినా మనకు తలనీడను అందించే చెట్టే అమ్మ’ అని కీర్తిస్తారు. ఆయన దృష్టిలో ప్రకృతికి ఆధారభూతమైన వర్షాన్నిచ్చే మబ్బు కూడా అమ్మే. ‘చారెడు నీళ్లైనా తాను దాచుకోక జగతికి సర్వస్వం అర్పించే మబ్బే అమ్మ’ అని చెబుతారు. ఎన్ని సిరిసంపదలున్నా స్త్రీ జీవితం సాఫల్యం అవదంటూ ‘సిరుల జల్లులో నిత్యం పరవశించినా మగువ జీవన సాఫల్యం మాతృత్వంలోనే’ అని తేల్చి చెబుతారు సినారె. ఈ పాటకు ఏ మాత్రం సంబంధంలేని అంశంతో, రాయలసీమ ఘన చరిత్రను చాటుతూ రాసిన పాట ‘సీతయ్య’ సినిమాలోని ‘ఇదిగో రాయలసీమ గడ్డ’. ఎం.ఎం. కీరవాణి స్వర రచన చేసిన పాట అది. ఆ గడ్డలో వెలసిన తిరుపతి వేంకటశ్వేరుడినీ, శ్రీశైల మల్లేశ్వరుడినీ స్మరిస్తారు. ‘రంకెలిడు లేపాక్షి బసవన్న శిల్పం/ రణభేరి నినదించు చంద్రగిరి దుర్గం నెలకొన్నదీ నేలలోనే’ అని గుర్తు చేస్తారు. మరి మహాపురుషుల సంగతో? ‘హరుని కంటికే కన్నర్పించిన కన్నప్ప భక్తవరుడూ/ విజయనగర సామ్రాజ్య దురంధర కృష్ణరాయ భూవిధుడు చరిత్రకెక్కిన ధరణి ఇది.’ ఇక్కడి కృతులూ, తత్త్వాలూ పలకని తెలుగువాడుంటాడా? ‘పదాలనే స్వరపధాల నడిపిన అన్నమయ్య కృతులు/ ఇహ పరాల కలిపిన వీరబ్రహ్మేంద్ర తత్త్వగతులు అలలై పొంగిన అవని ఇది.’ రాయలసీమంటే వీరుల గడ్డ. ‘తెల్లదొరల హడలెత్తించిన ఉయ్యాలవాడ నర సింహారెడ్డి/ మడమ తిప్పక స్వరాజ్య సంగ్రామం నడిపిన కోడప కోటరెడ్డి/ గాడిచెర్ల.. కల్లూరి.. సదాశివం.. పప్పూరి.. హంపన్న.. లింగన్న.. షేక్పీర్ రబియాబి.. ఎందరెందరో త్యాగమూర్తులకు జన్మనిచ్చిన జనని ఇది.’ అలాంటి వైభవంతో విరాజిల్లిన రాయలసీమ ‘ఈనాడు దుష్కర ముష్కర శక్తుల దురంతాలతో అతలాకుతలమవుతుంటే చూస్తూ ఉంటారా..’ అని జనాన్ని ప్రశ్నిస్తారు. ‘యువత విక్రమించాలి.. నవత విప్లవించాలి/ నా గొంతున గర్జించే నాదమే మహోద్యమమై/ కుళ్లిన ఈ వ్యవస్థకే కొత్తనెత్తురెక్కించాలి/ సరికొత్త చరిత్ర సృష్టించాలి’ అని జాగృతం చేస్తారు సినారె. అందుకే ఈ పాటలను నందులు వరించాయి.

naalugu dasaabdaala kritam nunche.. ante 1977 nunche nandi avaardulu istuu unna, rendu pushkaraala tarvaata cony si. narayanareddiki avaardulu rakapovadam aascharyaanni kaliginche vishayam. tolisaarigaa aayana 2001loo ‘preminchu’ chitraanikii, tarvaata rendosari 2003loo ‘seetayya’ cinimaakuu raasina paatalatho rendu nandulu andukunnaru. di. ramanayudu nirminchagaa boyina subbarao darsakatvam vahinchina ‘preminchu’loo aayana ‘amma’ku neeraajanam paduthoo oka paata raasaaru. deeniki em.em. srilekha baaneelu kattaru. kannanta maatraana amma avadani chebutuu ‘kantene amma ani ante ela?..’ ani prasninche pallavitho paatanu modalupettaaru. ‘karuninche prati devata amme’ antaaru. ‘kaduputiipi laeni amma bomme kada ratibomme kada’ ani teermaanistaaru. chettunu ammatho polustuu ‘kanakana mande endaku shirasu madina manaku talaneedanu andinche chette amma’ ani keertistaaru. aayana drushtilo prakrutiki aadhaarabhootamaina varshaannichhe mabbu kuudaa amme. ‘chaaredu neellainaa taanu dachukoka jagatiki sarvaswam arpinche mabbe amma’ ani chebutaaru. enni sirisampadalunnaa stree jeevitam saafalyam avadantuu ‘sirula jallulo nityam paravasinchinaa maguva jeevana saafalyam maatrutvamlone’ ani telchi chebutaaru sinare. ee paataku e maatram sambandhamleni amsamto, rayalaseema ghana charitranu chaatutuu raasina paata ‘seetayya’ cinemaaloni ‘idigo rayalaseema gadda’. em.em. keeravaani swara rachana chesina paata adhi. aa gaddalo velasina tirupati venkataswerudini, srisaila malleshwarudini smaristaaru. ‘rankelidu lepakshi basavanna shilpam/ ranabheri ninadinchu chandragiri durgam nelakonnadii nelalone’ ani gurtu chestaaru. mari mahapurushula sangatho? ‘haruni kantike kannarpinchina kannappa bhaktavaruduu/ vijayanagara samrajya durandhara krishnaraaya bhuuvidhudu charitrakekkina dharani idhi.’ ikkadi krutuluu, tattvaaluu palakani teluguvaaduntaadaa? ‘padaalane swarapadhaala nadipina annamayya krutulu/ iha paraala kalipina veerabrahmendra tattvagatulu alalai pongina avani idhi.’ rayalaseemante veerula gadda. ‘telladorala hadalettinchina uyyalavada nara simhareddy/ madama tippaka swarajya sangraamam nadipina kodapa kotareddy/ gadicherla.. kalluri.. sadasivam.. pappuri.. hampanna.. linganna.. shakpir rabiabi.. endarendaro tyaagamuurtulaku janmanicchina janani idhi.’ alanti vaibhavamtho viraajillina rayalaseema ‘eenaadu dushkara mushkara saktula durantaalato atalaakutalamavutunte chustuu untara..’ ani janaanni prasnistaaru. ‘yuvata vikraminchaali.. navata viplavinchaali/ naa gontuna garjinche naadame mahodyamamai/ kullina ee vyavasthake kottanetturekkincha/ sarikotta charitra srushtinchaali’ ani jaagrutam chestaaru sinare. anduke ee paatalanu nandulu varinchaayi.